Lugano 30/12/2006 Ługànexi Lugano ła xe ła sità pì popołoxa del Canton Tisin. Ła se cata inte ła Svisera meridionałe, al confine co ł'Itàlia. Ła sità ła xe conossua par esar - fin dal XIX secoło, na łocałità turistega frequentà in particołar, ma non soło, da Sviseri todeschi, Itałiani e Todeschi. Inte el secondo dopoguera Ługan ła se ga inoltre afermada anca come piaza finansiaria. Sora ł'orixine del toponimo Ługan a ghe xe diverse teorie: dal łatin "lucus", bosco, selva dal nome del dio çeltico Lug, protetor de łe aque da ł'acronimo de ła "Legio V Gaunica Auxiliares", na legion auxiłiaria de ł'inpero roman, da indove a sarìa derivà po' anca ło stema de ła sità, anca se ła riserca fiłołogica pì ajornada ła ritiene destituìa de ogni fondamento. Sol signifegà de ła grafega del stema a no exise interpretasion ufisiałi. Ła testimoniansa pì vecia a cołuri del stema de ła sità ła risałe al 1588 e ła se cata so on benservìo riłasia da ła sità a Sebastiano Beroldingen d'Uri. Sol signifegà de ła sigla LVGA a esiste diverse interpretasion. De łe credense łigà a sto fato łe indica che ła sigla LVGA ła sia ł'acronimo de "Legio V Gaunica Auxiliares". 'N'antra interpretasion ła indicarìa che ła sigla LVGA ła invese ł'acronimo de "La Vera Giustizia Antica. Ła version ufisial de ła sità, conprovà da copie de documenti datai 1208 e 1209 depoxitai inte ła catedral de San Lorenso a Ługan, ła xe che ła sigla LVGA no ła sia gnente altro che ł'abreviasion del nome de ła sità stesa: Ługan.